Държавен вестник, бр. 81, 2020 г., стр. 25

БРОЙ  81	
Д Ъ Р Ж А В Е Н  В Е С Т Н И К 	
СТР.  25  
2. централният депозитар на ценни книжа 
придържа ли се към и спазва ли съществу­
ващите правила за управление на риска на 
получилата искането страна и достига ли му 
необходимият експертен капацитет за това;
3. централният депозитар на ценни книжа 
въвел ли е политики за осигуряване на не­
прекъснатост на дейността и план за възста­
новяване при катастрофично събитие;
4. предоставянето на достъп изисква ли 
от получилата искането страна да извърши 
съществени промени в своите операции, които 
биха засегнали процедурите за управление на 
риска и биха застрашили безпрепятственото 
функциониране на мястото за търговия или 
централния контрагент.
Г л а в а  ш е с т а
ПРОЦЕДУРА ЗА ИЗЧИСЛЯВАНЕ НА ПО­
КАЗАТЕЛИТЕ ЗА ОПРЕДЕЛЯНЕ НА СЪ­
ЩЕСТВЕНОТО ЗНАЧЕНИЕ НА ЦЕНТРАЛ­
НИ ДЕПОЗИТАРИ НА ЦЕННИ КНИЖА, 
КОГАТО РЕПУБЛИКА БЪЛГАРИЯ Е ПРИ­
ЕМАЩА ДЪРЖАВА ЧЛЕНКА
Раздел I
Обхват на данните, които се отчитат от цен­
тралните депозитари на ценни книжа
Чл. 40. Централният депозитар на ценни 
книжа отчита данните и информацията, 
необходими за изчисляване на показателите 
за определяне на същественото му значение 
за функционирането на пазарите на ценни 
книжа и за защитата на инвеститорите съ­
гласно чл. 5 – 8 от Делегиран регламент (ЕС) 
2017/389 на Комисията от 11 ноември 2016 г. 
за допълване на Регламент (ЕС) № 909/2014 
на Европейския парламент и на Съвета по 
отношение на параметрите за изчисляване на 
паричните санкции за неуспешен сетълмент и 
на операциите на централните депозитари на 
ценни книжа в приемащите държави членки 
(OB, L 65/1 от 10 март 2017 г.), наричан по-
нататък Делегиран регламент (ЕС) 2017/389, 
във формат, предвиден в образeц, одобрен от 
Европейския орган за ценни книжа и пазари. 
Чл. 41. Всички стойности, отчитани от 
централните депозитари на ценни книжа, се 
преизчисляват в евро и се посочват използ­
ваните обменни курсове, като се използва 
обменният курс за последния ден на кален­
дарната година, за която се отчитат данни. 
За преизчисляване на други валути в евро се 
използва обменният курс на Европейската 
централна банка, когато такъв курс е наличен.
Чл. 42. За целите на критериите, посочени 
в чл. 5, параграф 1, букви „а“ и „б“ от Деле­
гиран регламент (ЕС) 2017/389, централните 
депозитари на ценни книжа използват данни 
за ценни книжа, валидни до 31 декември на 
предходната календарна година.
Чл. 43. Централният депозитар на ценни 
книжа използва пазарната стойност за всеки 
ISIN код, приложима на 31 декември на пре­
дходната календарна година и определена в 
съответствие с чл. 7 от Делегиран регламент 
(ЕС) 2017/389, при определянето на пазарната 
стойност за целите на показателите въз основа 
на критериите, посочени в чл. 5, параграф 
1, букви „а“ и „б“ от Делегиран регламент 
(ЕС) 2017/389.
Чл. 44. Данните за показателите въз основа 
на критериите, посочени в чл. 6, параграф 1, 
букви „а“ и „б“ от Делегиран регламент (ЕС) 
2017/389, трябва да включват стойностите на 
инструкциите за сетълмент, чийто сетълмент 
е извършен от всеки централен депозитар на 
ценни книжа, въз основа на следните пара­
метри за отчитане на данните:
1. абсолютни стойности на сетълмент от 
всеки централен депозитар на ценни книжа, 
обхващащи предходната календарна година;
2. всички категории инструкции за сетъл­
мент, чийто сетълмент е извършен от всеки 
централен депозитар на ценни книжа, незави­
симо дали се отнасят до сделки, сключени на 
места за търговия или на извънборсови пазари;
3. при операции, съставени от няколко 
трансакции, се отчитат и двете рамена след 
извършването на техния сетълмент;
4. в случай на сетълмент в рамките на 
централен депозитар на ценни книжа депози­
тарят отчита и двете рамена на дадена сделка;
5. в случай че в сетълмента на сделка участва 
повече от един централен депозитар на ценни 
книжа чрез стандартни, персонализирани или 
непреки връзки, данни се отчитат единствено 
от депозитаря, който извършва сетълмент на 
двете рамена на сделката;
6. в случай на сетълмент между централни 
депозитари на ценни книжа с помощта на обща 
инфраструктура за сетълмент или чрез опе­
ративно съвместими връзки всеки депозитар 
отчита единичната инструкция за сетълмент, 
получена във връзка с дадена сделка.
Чл. 45. (1) В обхвата на отчитане по чл. 40 
се включват следните сделки:
1. закупуване или продажба на ценни книжа;
2. операции по управление на обезпече­
ния, включително операции по тристранно 
управление на обезпечения и операции по 
обезпечаване на собствени трансакции;
3. операции по вземане/предоставяне в 
заем на ценни книжа;
4. репо сделки;
5. други, включително корпоративни, 
действия във връзка с потоци, т.е. пазарни 
вземания и трансформации.
(2) От обхвата на отчитането по чл. 40 се 
изключват следните сделки:
1. корпоративни действия във връзка с ак­
ции, включително разпределяне на парични 
средства или ценни книжа, реорганизации;